የኬንያ የውጭ ቀጥታ ንግድ 2 ነጥብ 5 ቢሊዮን ዶላር ሆኖ ተመዘገበ
የኬንያ የውጭ ቀጥታ ንግድ ባለፉት  አራት ወራት   2ነጥብ 5  ቢሊዮን  ዶላር  መድረሱ ተገለጸ ።የኬንያ የውጭ ቀጥታ ንግድ በ2015 እ.ኤ.አ አንድ ነጥብ አምስት ቢሊዮን ሆኖ መመዝገቡ ይታወሳል፡፡ይህ አሃዝ ከአራት ወራት በፊት በአንድ ቢሊዮን አድጎ ሁለት ነጥብ አምስት ቢሊዮን መድረሱን   የኬንያ የኢንቨስትመንት ባለሥልጣን ዋና ኃላፊ የሆኑት ሞሰስ ሊኪየራ  ለዢንዋ ተናግረዋል ፡፡እንደ ሞሰስ ሊኪያ  ገለጻ በሀገሪቱ መዋለ ንዋይ ለማፍሰስ ለሚመጡ ባለሃብቶች ተስማሚ የሆነ የአየር ንብረትና ምቹ ሁኔታዎች መፈጠሩ በሀገሪቱ የውጭ ቀጥታ ንግዱ  እንዲያድግ አስችሏል ፡፡ሀገሪቱ ባለፉት አምስት ዓመታት ባለሁለት አሃዝ ዕድገት ማስመዝገቧንና የውጭ የቀጥታ ንግዷም ሁለት ነጥብ አምስት ቢሊዮን መድረሱን በሞምባሳ በተካሄደው ልዩ የኢኮኖሚ ውይይት ላይ ይፋ ተደርጓል፡፡ በኬንያ  በአሁኑ ወቅት  በማኑፋክቸሪንግ፣በኮንስትራክሽን፣ በኃይል አቅርቦትና በመረጃና ኮሚዩኒኬሽ ቴክኖሎጅ ዘርፎች   የውጭ  ባለሃብቶች የሚያደርጉት  ተሳትፎ  እያደገ  መምጣቱን  መረጃዎች ይጠቁማሉ ፡፡በቻይና  የሠራተኛ  ክፍያ  እያደገ መምጣቱን ተከትሎ ቻይናውያን ባለሃብቶች ፋብሪካቸውን ወደ ኬንያ በማምጣት በሀገሪቱ የመስራት ፍላጎታቸው እየጨመረ እንደሆነ  ተገልጿል ፡፡ይህም  የሀገሪቱን የውጭ ቀጥታ ንግድ በማጎልበት ሚናው የጎላ እንደሚሆን ሊኪራ ገልጸዋል፡፡በልዩ የኢኮኖሚ ዞን አባልነት ተሳትፎ የሚያደርጉ ሀገራት በነፃ ወደብ የሚጠቀሙበትን አካሄድ ስምምነት ላይ በመድረሳቸው በቀጣይ የፈረንጆቹ ዓመት ጥቅም ላይ ይውላል ተብሏል፡፡በቀጣይ በርካታ ከውጭ የሚመጡ ኢንቨስተሮችን በማበረታት ትልቅ የኢኮኖሚ አቅም እንደሚፈጥር ይጠበቃል፡፡እንደ ሊኪሬ ገለፃ የሀገሪቱ የንግድ እንቅስቃሴ ሚዛኑን ያልጠበቀ ነው፡፡ ምክንያቱም ሀገሪቱ በአመዛኙ እሴት ያልተጨመረባቸውን የግብርና ውጤቶችን ወደ ውጭ በመላክ ላይ ትኩረት በማድረጓ ነው፡፡የአገሪቱን የንግድ ሚዛን ለመጠበቅ አሁን ሀገራቸው እሴት ጨምረው ምርቶቻቸውን ለመላክ ለሚፈልጉ አካላት ልዩ ትኩረት በመስጠት እንዲሳተፉ በሯን ክፍት እንደምታደርግ አስታውቀዋል፡፡የምስራቅ አፍሪካ ሀገራት አሁን ላይ የውጭ ቀጥታ ኢንቨስትመንትን በማበረታት ወደ ውጭ ምርቶችን በመላክ ምጣኔ ሃብታቸውን ለማሳደግ ጥረት በማድረግ ላይ መሆናቸውን ዢንዋ በ ዘገባው አትቷል  ፡፡ ( ምንጭ:  ዢንዋ) 